Jordskifterett

Jordskifteretten er ein særdomstol som handsamar saker for «eigedomar som det er vanskeleg å nytte ut på tenleg måte etter tid og tilhøve» (Jordskifteloven § 1).

Jordskifteretten si hovudoppgåve er å halde jordskifte. Dette vil seie å fordele jord og rettar mellom grunneigarar og rettshavarar for å få gjennomført ei tenleg fordeling av areal og rettar på dei einskilde bruka innanfor jordskifteområdet.

Eigarar av ein eigedom, eller nokon som har ein varig bruksrett, kan krevje sak for jordskifteretten når eit problem med eigedomen eller bruksretten kan løysast etter reglane i jordskifteloven. Jordskifteretten skal ikkje handsame saker for eigedomar som ligg i tettbygde strok før kommunen har hatt høve til å uttale seg.

Domstolen omfattar 34 jordskifterettar og 5 jordskifteoverrettar. Ankeinstans for jordskifteretten er anten lagmannsretten eller jordskifteoverretten, alt etter kva avgjerda ein vil ha overprøvd dreiar seg om.

Jordskifteretten er samansett ein jordskiftedommar og to meddommarar. I svært kompliserte saker kan retten setjast med fire meddommarar.
Det vanlege er at saker i jordskifteretten blir ført av partane utan bistand av advokat, men også advokat kan nyttast.

Jordskifteretten handsamar også tvistesaker om eigedomsgrenser eller bruksrettar (Jordskiftelova §§ 88, 89).

Jordskifterettane i Noreg

Hålogaland
Finnmark jordskifterett - Vadsø
Nord-Troms jordskifterett - Tromsø
Ofoten og Sør-Troms jordskifterett - Harstad
Lofoten og Vesterålen jordskifterett - Sortland
Salten jordskifterett - Bodø
Helgeland jordskifterett - Mosjøen

Hålogaland jordskifteoverrett - Tromsø

Frostating
Nord-Trøndelag jordskifterett - Steinkjer
Sør-Trøndelag jordskifterett - Trondheim
Nordmøre jordskifterett - Surnadal
Romsdal jordskifterett - Molde
Sunnmøre jordskifterett - Ørsta

Frostating jordskifteoverrett - Molde  
Gulating
Nordfjord jordskifterett - Nordfjordeid
Sunnfjord og Ytre Sogn jordskifterett - Førde
Indre Sogn jordskifterett - Leikanger
Nord- og Midhordland jordskifterett - Bergen
Indre Hordaland jordskifterett - Vossavangen
Haugalandet og Sunnhordland jordskifterett - Leirvik
Sør-Rogaland jordskifterett - Stavanger

Gulating jordskifteoverrett - Bergen

Agder
Lista jordskifterett - Flekkefjord
Marnar jordskifterett - Kristiansand
Aust-Agder jordskifterett - Arendal
Øvre Telemark jordskifterett - Kviteseid
Nedre Telemark jordskifterett - Skien
Vestfold jordskifterett - Tønsberg

Agder jordskifteoverrett - Skien  
Eidsivating
Nedre Buskerud jordskifterett - Drammen
Øvre Buskerud jordskifterett - Gol
Valdres jordskifterett - Fagernes
Nord-Gudbrandsdal jordskifterett - Vågåmo
Vestoppland og Sør-Gudbrandsdal jordskifterett - Lillehammer
Nord-Østerdal jordskifterett - Tynset
Hedemarken og Sør-Østerdal jordskifterett - Hamar
Glåmdal jordskifterett - Kongsvinger
Akershus og Oslo jordskifterett - Lillestrøm
Østfold jordskifterett - Sarpsborg

Eidsivating jordskifteoverrett - Hamar

 Bakgrunnsstoff 
 Jordskifteloven av 21. desember 1979 nr. 77, hos Lovdata.no
 Offisiell informasjon om jordskifte, hos jordskifte.no

Kategori:Domstolar i Noreg